Hispaniola konuro

La Hispaniola konuro aŭ Verdflugila konuro (Psittacara chloropterus) estas Vundebla specio de birdoj en la subfamilio Arinae de la familio Psittacidae, de afrikaj kaj amerikaj papagoj. Ĝi estas endemio de la insulo Hispaniolo, tio estas en Haitio kaj Dominika Respubliko. En la hispanlingva lando ĝi nomiĝas "perico" kaj en la franclingva "perruche".Collar, N., P. F. D. Boesman, C. J. Sharpe, kaj H. F. Greeney (2020). Hispaniolan Parakeet (Psittacara chloropterus), versio 1.0. En Birds of the World (S. M. Billerman, B. K. Keeney, P. G. Rodewald, kaj T. S. Schulenberg, Editors). Cornell Lab of Ornithology, Ithaca, NY, USA.  Alirita la 9an de Aprilo, 2023

Taksonomio kaj sistematiko
La Hispaniola konuro estis iam metita en la genron Aratinga, sed el ĉirkaŭ 2013 ĝi estis jam en sia nuntempa genro Psittacara.Chesser, R. T., S. M. Billerman, K. J. Burns, C. Cicero, J. L. Dunn, B. E. Hernández-Baños, R. A. Jiménez, A. W. Kratter, N. A. Mason, P. C. Rasmussen, J. V. Remsen, Jr., D. F. Stotz, kaj K. Winker. 2022. Check-list of North American Birds (rete). American Ornithological Society.   La International Ornithological Committee, la American Ornithological Society, kaj la Taksonomio Clements konsideras la Hispaniolan konuron monotipa. Ili antaŭe traktis tion kio estas nun la Puertorika konuro (P. maugei) kiel subspecio.Clements, J. F., T. S. Schulenberg, M. J. Iliff, T. A. Fredericks, J. A. Gerbracht, D. Lepage, S. M. Billerman, B. L. Sullivan, kaj C. L. Wood. 2022. The eBird/Clements checklist of birds of the world: v2022. Elŝutita el  Alirita la 10a de Novembro0, 2022 La verko de BirdLife International nome Handbook of the Birds of the World retenas tiun iaman traktadonHBW and BirdLife International (2022) Handbook of the Birds of the World and BirdLife International digital checklist of the birds of the world. Version 7. Disponebla ĉe:  Alirita la 13an de Decembro, 2022 (La Puertorika konuro estas nun formortinta; ĝi estis vivinta en insulo Mona kaj probable ankaŭ en la ĉefa insulo Puertoriko).

Foje oni sugestis, ke la Hispaniola konuro estas samspecia kun la Blankokula konuro (P. leucophthalmus); ĝi kaj la Kuba konuro (P. euops) formas superspecion.

Aspekto
La Hispaniola konuro estas 30 ĝis 33 cm longa kaj pezas 144 ĝis 147 g. Ambaŭ seksoj estas similaj. Plenkreskuloj estas plejparte verdaj, pli flavecaj sur iliaj malsupraj partoj. Kelkaj havas kelkajn ruĝajn makulojn sur sia kapo. La kurbiĝo kaj rando de iliaj flugiloj kaj iliaj plej eksteraj subflugilaj kovriloj estas ruĝaj. La malsupraj flankoj de iliaj flugilplumoj kaj vosto estas svage flavecaj. Iliaj okuloj estas ĉirkaŭitaj de nuda blanka haŭtaĵo. Nematuraj birdoj havas malmulte aŭ neniun ruĝon sur la flugiloj.

Distribuado kaj habitato
La Hispaniola konuro antaŭe havis teritorion tra plejparto de la insulo Hispaniolo. Ekde 2020 ĝi estas konata en la Dominika Respubliko plejparte el la Centra Montaro, Sierra de Bahoruco, kaj kelkaj urbaj centroj. Ĝi estas tre malofta en Haitio, kie komence de la 2000-aj jaroj ĝi troviĝis en la Chaîne de la Selle kaj Massif de la Hotte kun disaj registroj aliloke. La specio estis enkondukita en Puertorikon kaj Gvadelupon. Ne ekzistas eBird-registroj el la unua insulo kaj tre malmultaj el la dua.

La Hispaniola konuro loĝas en vasta gamo da pejzaĝoj, inkluzive de malaltaj kaj montaj arbaroj, savanoj, malfermaj arbaroj, sekundaraj arbaroj, agrikulturaj teroj kaj urbaj centroj kiel Santo Domingo. Ĝi estas plej ofta en humidaj montaj arbaroj. Laŭ alteco ĝi varias de marnivelo ĝis 3 000 m. BirdLife International (2020). "Hispaniolan Parakeet, Psittacara chloropterus". IUCN Red List of Threatened Species. 2020: e.T22685695A179413764. doi:10.2305/IUCN.UK.2020-3.RLTS.T22685695A179413764.en. Alirita la 9an de Aprilo 2023. 

Kutimaro
Movoj
La Hispaniola konuro ne estas migranta.

Manĝado
La dieto de la Hispaniola konuro ne estas plene priskribita. Oni scias, ke ĝi manĝas figajn fruktojn (Ficus) kaj laŭdire manĝas fruktojn, semojn kaj florojn de diversaj aliaj plantoj kaj arboj. Ĝi ankaŭ estis raportita kiel grava damaĝbesto sur maizaj (Zea mays) kultivaĵoj.

Reproduktado
La Hispaniola konuro nestas en kavaĵoj en arboj aŭ arbaraj termitarioj. Preskaŭ nenio estas konata pri ĝia reprodukta biologio en la naturo. En kaptiteco ĝi demetas ovojn de tri aŭ kvar, kun kovado de 20 ĝis 23 tagoj kaj ĉirkaŭ ok semajnoj antaŭ elnestiĝo.

 Referencoj 


 Juniper & Parr (1998). A Guide to the Parrots of the World. Pica Press, East Sussex. 
 Howell, Steven N. G. & Webb, Sophie (1995): A Guide to the Birds of Mexico and Northern Central America. Oxford University Press, Oxford & New York. 
 National Geographic Field Guide to the Birds of North America 
 National Audubon Society The Sibley Guide to Birds, by David Allen Sibley, 

Handbook of the Birds of the World Vol 4,  Josep del Hoyo editor, 

Eksteraj ligiloj

 AvianWeb - Konservostatuso de araoj
 CITES birdoregularo 
 Estudio de Aves Dominicanas Comunes 

Kategorio:Papagoj
Kategorio:Birdoj de Kubo